Heinrich Theodor Böll (21.12.1917-16.07.1985). Saksa kirjanik, 1972. Nobeli kirjanduspreemia laureaat.  Heinrich Böll sündis Kölnis katoliiklikus peres. Peale  osalemist II maailmasõjas ja viibimist interneeritute laagrites alustas B. oma sünnilinnas kirjanduslikku tegevust. 1947-48 ilmusid esimesed lühijutud. Bölli loomingu läbivaid teemasid on Teine maailmasõda ja selle pärand sakslastele. B. teoste peategelaseks on nn väike inimene, kes peab tulema toime sõjast raputatud Saksamaal oma põlvkonna painete ja kõhklustega.